amanoisuno/poetBack huggingface dataset:
從軍行 杜頠 
秋草馬蹄輕，角弓持弦急。去為龍城候，正值胡兵襲。軍氣橫大荒，戰酣日將入。長風金鼓動，白露鐵衣濕。四起愁邊聲，南轅時佇立。斷蓬孤自轉，寒雁飛相及。萬里雲沙漲，平川冰霰溢。夜聞漢使歸，獨向刀環泣。
故絳行 杜頠 
君不見銅鞮觀，數裏城池已蕪漫。君不見h6祁宮，一代繁華皆共絕，九原唯望塚累累。
少年行三首 李嶷 
十八羽林郎，戎衣侍漢王。臂鷹金殿側，挾彈玉輿傍。馳道春風起，陪游出建章。侍獵長楊下，承恩更射飛。塵生馬影滅，箭落雁行稀。薄暮隨天仗，聯翩入瑣闈。玉劍膝邊橫，金杯馬上傾。朝遊茂陵道，夜宿鳳凰城。豪吏多猜忌，無勞問姓名。
淮南秋夜呈周侃 李嶷 
天淨河漢高，夜閑砧杵發。清秋忽如此，離恨應難歇。風亂池上萍，露光竹間月。與君共遊處，勿作他鄉別。
林園秋夜作 李嶷 
林臥避殘暑，白雲長在天。賞心既如此，對酒非徒然。月色遍秋露，竹聲兼夜泉。涼風懷袖裏，茲意與誰傳。
讀前漢外戚傳 李嶷 
人錄尚書事，家臨禦路傍。鑿池通渭水，避暑借明光。印綬妻封邑，軒車子拜郎。寵因宮掖裏，勢極必先亡。
春怨 崔亙 
夜盡夢初驚，紗窗早霧明。曉妝脂粉薄，春服綺羅輕。妾有今朝恨，君無舊日情。愁來理弦管，皆是斷腸聲。
古歌二首 蔣維翰 
美人怨何深，含情倚金閣。不嚬複不語，紅淚雙雙落。美人閉紅燭，獨坐裁新錦。頻放剪刀聲，夜寒知未寢。
春夜裁縫 蔣維翰 
珠箔因風起，飛蛾入最能。不教人夜作，方便殺明燈。
春女怨 蔣維翰 
白玉堂前一樹梅，今朝忽見數花開。兒家門戶尋常閉，春色因何入得來。
怨歌 蔣維翰 
百尺珠樓臨狹斜，新妝能唱美人車。皆言賤妾紅顏好，要自狂夫不憶家。
小山歌 萬楚 
人說淮南有小山，淮王昔日此登仙。城中雞犬皆飛去，不知金石變長年，謾在人間戀攜手。君能舉帆至淮南，憶記來時魂悄悄，想見仙山眾峰小。今日長歌思不堪，
題江潮莊壁 萬楚 
田家喜秋熟，歲晏林葉稀。禾黍積場圃，楂梨垂戶扉。野閑犬時吠，日暮牛自歸。時複落花酒，茅齋堪解衣。
詠簾 萬楚 
玳瑁昔稱華，玲瓏薄絳紗。鉤銜門勢曲，節亂水紋斜。日弄長飛鳥，風搖不卷花。自當分內外，非是為驕奢。
茱萸女 萬楚 
山陰柳家女，九日采茱萸。複得東鄰伴，雙為陌上姝。插枝著高髻，結子置長裾。作性常遲緩，非關詫丈夫。平明折林樾，日入返城隅。俠客要羅袖，行人挑短書。蛾眉自有主，年少莫踟躕。
五日觀妓 萬楚 
西施謾道浣春紗，碧玉今時鬥麗華。眉黛奪將萱草色，誰道五絲能續命，卻令今日死君家。
驄馬 萬楚 
金絡青驄白玉鞍，長鞭紫陌野遊盤。朝驅東道塵恒滅，君能一飲長城窟，為報天山行路難。
題情人藥欄 萬楚 
斂眉語芳草，何許太無情。正見離人別，春心相向生。
河上逢落花 萬楚 
河水浮落花，花流東不息。應見浣紗人，為道長相憶。
甯王山池 範朝 
水勢臨階轉，峰形對路開。槎從天上得，石是海邊來。瑞草分叢種，祥花間色栽。舊傳詞賦客，唯見有鄒枚。
題石甕寺 範朝 
勝境宜長望，遲春好散愁。關連四塞起，河帶八川流。複磴承香閣，重岩映彩樓。為臨溫液近，偏美聖君遊。
田家 楊顏 
小園足生事，尋勝日傾壺。蒔蔬利於鬻，才青摘已無。四鄰依野竹，日夕采其枯。田家心適時，春色遍桑榆。
後庭怨 王諲 
君不見紅閨少女端正時，夭夭桃李仙容姿。幸得君王憐巧笑，披香殿裏薦蛾眉。蛾眉雙雙人共進，長信宮門閉不開，昭陽歌吹風送來。夢中魂魄猶言是，獨立每看斜日盡，孤眠直至殘燈死。秋日聞蟲翡翠簾，傳聞紈扇恩未歇，預想蛾眉上初月。如君貴偽不貴真，
夜坐看搊箏 王諲 
調箏夜坐燈光裏，卻掛羅帷露纖指。朱弦一一聲不同，應是石家金穀裏，流傳未滿洛陽城。
長信怨 王諲 
飛燕倚身輕，爭人巧笑名。生君棄妾意，增妾怨君情。日落昭陽壁，秋來長信城。寥寥金殿裏，歌吹夜無聲。
閨情 王諲 
日暮裁縫歇，深嫌氣力微。才能收篋笥，懶起下簾帷。怨坐空然燭，愁眠不解衣。昨來頻夢見，夫婿莫應知。
十五夜觀燈 王諲 
暫得金吾夜，通看火樹春。停車傍明月，走馬入紅塵。妓雜歌偏勝，場移舞更新。應須盡記取，說向不來人。
除夜 王諲 
今歲今宵盡，明年明日催。寒隨一夜去，春逐五更來。氣色空中改，容顏暗裏回。風光人不覺，已著後園梅。
聞漏 王嶽靈 
建禮含香處，重城待漏臣。徐聞傳鳳詔，曉唱辨雞人。銀箭殘將盡，銅壺漏更新。催籌當午夜，移刻及三辰。杳杳從天遠，泠泠出禁頻。直疑殘漏曙，肅肅對鉤陳。
送沈芳謁李觀察求仕進 周萬 
往日長安路，歡遊不惜年。為貪盧女曲，用盡沈郎錢。身老方投刺，途窮始著鞭。猶聞有知己，此去不徒然。